АҞӘА, абҵара 16 - Sputnik, Сариа Кәарацхьелиаԥҳа. Аҿар ртеатр ҩымшуп акциа мҩаԥнагоижьҭеи ҳәа аҭыԥ аҟынтәи иаалыцҳауеит Sputnik акорреспондент.
"Ҳара иацижьҭеи ара ҳгылоуп. Ҳабжаҩык амашьынақәа ирҭатәоуп. Иаҳҳәо раҳар ҳҭахуп. Ҳазҵаара аӡбра аиур ҳҭахуп. Ҳара ара ҳзыҟоу атеатр ҳажәларц акәӡам, ҳапроблема раҳарц ауп", - ҳәа азгәеиҭеит Аҿар ртеатр актер Аслан Анқәаб.
Аҭагылазаашьа хылаԥшра анаҭоит Аҩныҵҟатәи аусқәа русзуҩцәа.
Аҿар ртеатр атруппа Самсон Ҷанба ихьӡ зху Аԥсуа драматә театр аҿаԥхьа еизеит абҵара 15 рзы шьыжьнаҵы. Дара абри амш азы иазыԥхьагәарҭон аспектакль "Амцҳәаҩ даҳҭахуп" арбара. Дара ахыбра аҩныҵҟа иҩнармыжьлеит.
Аҿагыларатә акциа амҩаԥгаҩцәа рызҵаара рыӡбаанӡа акциа аанкылара рыгәҭакым.